cyanic-selkie/wikianc huggingface dataset:
Myers–Briggsin tyyppi-indikaattori
Testi
Ekstrovertti (E) tuntee todennäköisesti olonsa kotoisammaksi ihmisten ja asioiden kanssa ulkomaailmassa kuin ideoiden sisäisessä maailmassa, ”ulospäinsuuntautunut”.
Introvertti (I) tuntee todennäköisesti olonsa kotoisammaksi sisäisessä ideamaailmassa kuin ihmisten ja asioiden ulkomaailmassa, ”sisäänpäinkääntynyt”.
Tosiasiallinen (S) työskentelee todennäköisesti mieluummin tunnettujen tosiasioiden parissa kuin etsii mahdollisuuksia ja keskinäisiä suhteita.
Intuitiivinen (N) etsii mieluummin mahdollisuuksia ja yhteyksiä kuin työstää tunnettuja faktoja, tulevaisuuteen suuntautunut.
Ajatteleva (T) tekee päätökset todennäköisemmin persoonattoman analyysin kuin henkilökohtaisten arvojen perusteella.
Tunteva (F) tekee päätökset todennäköisemmin henkilökohtaisten arvojen kuin persoonattoman logiikan avulla.
Järjestelmällinen (J) pitää todennäköisesti enemmän suunnitellusta, organisoidusta, selvästä ja täsmällisestä elämäntavasta kuin joustavasta ja spontaanista.
Spontaani (P) pitää todennäköisesti enemmän joustavasta ja spontaanista elämäntavasta kuin suunnitellusta ja järjestelmällisestä.
Huomattakoon, että piirretestien ”ekstrovertti” kuvaa enemmänkin eräänlaista sosiaalisuutta, kun taas MBTI:n ekstravertti kuvaa suuntautumista ulkoiseen asioiden ja ihmisten maailmaan ottamatta varsinaisesti kantaa sosiaalisuuteen.
Neljä ulottuvuutta ja kahdeksan preferenssiä muodostavat 16 persoonallisuustyyppiä, joihin liittyy paljon preferenssien mukaisia yhteisiä piirteitä ja käyttäytymistapoja, vaikka tyypin sisällä olevat henkilöt ovat kukin omia erilaisia yksilöitään. MBTI on ainoa dynaaminen persoonallisuusindikaattori, joka kuvaa henkilön persoonallisuuden preferenssijärjestyksen ja se mukaisen käyttäytymisen niin tiedostetussa ”normaalitilassa” kuin syystä tai toisesta ajauduttaessa vähemmän tiedostettujen ”varjopersoonien” tasolle. MBTI:n ulottuvuuksia voidaan osittain kuvata myös ”viiden suuren persoonallisuudenpiirteen” ulottuvuuksilla.
Kritiikki
Myers-Briggs -testin kyky ennustaa esimerkiksi työtehtävässä menestymistä tai avioliiton onnellisuutta on olematon. Testi perustuu Carl Jungin kokeellisesti testaamattomiin, yleisesti vanhentuneina pidettyihin teorioihin, eikä sen 40-luvulla kehittäneillä Briggsillä ja Myersillä ollut psykologista koulutusta. Testi tuli suosituksi etenkin CPP-yrityksen ottaessa sen hallintaansa 1975, mutta ei ole muuttunut vuosien saatossa paljoakaan.
Testin stabiilius on heikko – jopa 50 % ihmisistä saa eri tuloksen toisella testikerralla. Testiä ei käytetäkään lainkaan tieteellisessä psykologiassa, vaan uudet, empiirisesti perustellut psykologiset testit ovat täysin erityyppisiä. Myers-Briggsillä voidaan katsoa olevan lähinnä viihdearvoa. Koska kaikkia tyyppejä kuvataan positiiviseen sävyyn, testattavat saavat testistä yleensä hyvän mielen.
Tyyppien yleisyys väestössä
Satunnaisesti valitussa amerikkalaista väestöä kuvaavassa otoksessa tyypit jakautuivat seuraavasti:
Kevin Korjus
Kevin Korjus (s. 9. tammikuuta 1993 Tallinna, Viro) on virolainen moottoriurheilija. Hän on toiminut aikaisemmin Lotus F1 Team -tallin testikuljettajana. Korjuksen isä Aivar Korjus oli sidecarcross-kuljettaja.
Ura
Hän aloitti uransa kartingissa vuonna 2006 sijoittuen kuudenneksi Rotax Max Euro Challenge -sarjassa. Seuraavana vuonna hän voitti Viron sarjan mestaruuden, Baltic Junior -mestaruuden ja Rotax Max -finaalin. Hän myös sijoittui toiseksi Euro Challenge -luokassa. Vuonna 2008 Korjus voitti Euro Challenge -sarjan mestaruuden. Samana vuonna hän kilpaili Suomen Formula Renault -sarjassa sijoittuen toiseksi ja Formula Renault North European Zone -sarjassa sijoittuen kolmanneksi. Hän myös sijoittui neljänneksi Viron Formula Renault -sarjassa. Vuonna 2009 Korjus sijoittui viidenneksi FR2.0 NEC -sarjassa.
Vuonna 2010 Korjus voitti Eurocup Formula Renault -sarjan mestaruuden Koiranen Motorsport -tallissa. Hän myös sijoittui kahdeksanneksi NEC-sarjassa. Vuonna 2011 Korjus kilpaili Formula Renault 3.5 -luokassa ja sijoittui sarjan kuudenneksi. Korjus testasi marraskuussa Renaultin F1-autoa Abu Dhabin nuorten kuljettajien testeissä. Hänestä tuli näin ollen Marko Asmerin jälkeen toinen virolainen, joka on testannut F1-autoa. Hän ajoi samana vuonna myös Auto GP-sarjassa kaksi kilpailua. Korjus jatkoi FR 3.5 -sarjassa kaudella 2012. Hän vaihtoi Tech 1 Racing -tallista kesken kauden Lotus Charouz -tiimiin. Hän sijoittui sarjan 10:nneksi.
Vuonna 2013 Korjus siirtyi GP3-sarjaan ajaen Koiranen GP -tallissa. Hän ajoi heti avausviikonlopun aika-ajoissa nopeimmin, mutta hän oli saanut 10 lähtöruudun rangaistuksen, eikä hän päässyt lähtemään paalupaikalta. Toisessa kilpailussa hän ajoi maaliin toisena. Silverstonessa Korjus ajoi itsensä paalupaikalle, mutta jäi kilpailussa lopulta toiseksi. Korjus saavutti kaiken kaikkiaan neljä palkintosijaa sijoittuen loppupisteissä seitsemänneksi. Samana vuonna Korjus ajoi kolme kilpailua Euroopan Formula 3 -sarjassa saavuttamatta pisteitä.
Vuonna 2014 Korjus siirtyi European Le Mans Series -sarjaan.
Heidi Manninen
Heidi Manninen (s. 19. lokakuuta 1988 Helsinki) on suomalainen keilaaja. Hän on saavuttanut Euroopan-mestaruuskilpailussa joukkuekilpailun hopeaa Odensessa vuonna 2008. Samana vuonna hän voitti Mercurin joukkueessa kultaa SM-liigassa sekä saavutti henkilökohtaisessa kilpailussa SM-hopeaa. Toisen kerran hän ylsi henkilökohtaisen kilpailun SM-hopealle vuonna 2011.
Manninen on seitsemän kertaa keilannut täyden 300 pisteen sarjan: maaliskuussa 2007, huhti- ja kesäkuussa 2008, helmikuussa 2009, joulukuussa 2011 sekä elo- ja marraskuussa 2015.
Heidi Mannisen sisko Nina Kovanen on myös maajoukkuetason keilaaja.
Herttoniemen metroasema
Herttoniemen metroasema on yksi Helsingin metron maanpäällisistä asemista. Se palvelee Herttoniemen kaupunginosaa Itä-Helsingissä. Asema sijaitsee osoitteessa Hiihtomäentie 17, Itäväylän kupeessa, Herttoniemen kiertoliittymän vieressä. Se sijaitsee 1,442 kilometrin etäisyydellä Kulosaaren metroasemasta ja 1,367 kilometrin päässä Siilitien metroasemasta.
Herttoniemi oli yksi Helsingin metron ensimmäisenä avatuista asemista, 1. kesäkuuta 1982. Aseman suunnittelivat Jaakko Ylinen ja Jarmo Maunula.
Aseman yläpuolella on Herttoniemen linja-autoterminaali. Metroasema palvelee aseman ympäristön lisäksi liityntälinjojen välityksellä koko Herttoniemen alueen asukkaita (Roihuvuori, Tammisalo, Länsi-Herttoniemi ja Herttoniemenranta) sekä koko Laajasalon saaren asukkaita. Länsi-Herttoniemen asukkaita palvelee myös Siilitien metroasema.
Herttoniemi on Helsingin metron viidenneksi vilkkain asema, ja sitä käyttää arkisin keskimäärin 26 000 matkustajaa. Helsingin kaupungin mukaan metroasema ja bussiterminaali ovat tiloiltaan riittämättömiä. Ylikuormittumisen estämiseksi Herttoniemeen kaavaillaan suurempaa linja-autoterminaalia sekä uusia tiheävuorovälisiä bussiyhteyksiä Pasilaan ja Rautatientorille. Laajasalosta metroasemalle suuntautuvaa liityntäliikennettä pyritään vähentämään Kruunusillat-raitioyhteydellä keskustaan. Terminaalin uudistuksen lisäksi metroaseman päälle suunnitellaan uusia asuin- ja toimistorakennuksia niin kutsuttuun hybridikortteliin.
Aiheesta muualla
60.195°N, 25.03083°W
Supreme (vaatemerkki)
Supreme on yhdysvaltalainen skeittaus- ja vaatemerkki, jonka on perustanut James Jebbia vuonna 1994. Sen ensimmäinen liike perustettiin New York Cityyn Manhattanin kaupunginosaan. Liikkeen avaaminen maksoi aikoinaan 12 000 dollaria.
Vuonna 2004 Supreme avasi North Fairfax Avenuelle Los Angelesiin uuden liikkeen, joka on kaksi kertaa suurempi kuin alkuperäinen New Yorkissa sijaitseva liike. Sitä ovat seuranneet liikkeet Lontoossa, Tokiossa, Nagoyassa, Osakassa sekä Fukuokassa.
Muista vaatemerkeistä poiketen Supreme tuo vaatteitansa myyntiin pienen määrän kerrallaan. Tämä julkaisu tapahtuu yleensä netissä torstaina aamu yhdeltätoista paikallista aikaa Yhdysvalloissa, Yhdistyneessä kuningaskunnassa sekä Japanissa. Supreme on tehnyt yhteistyötä lukuisten eri globaalien vaatemerkkien kanssa, kuten esimerkiksi Niken, Vansin, Clarksin, Timberlandin, Leviksen sekä The North Facen kanssa.
Joulukuussa 2020 VF Corporation osti Supremen 2,1 miljardilla dollarilla.
Koukjärvi
Koukjärvi on järvi Askolan pohjoisosassa itäisellä Uudellamaalla. Sen pinta-ala on 65 hehtaaria. Etäisyys Helsingistä on 61 kilometriä koilliseen ja Porvoosta 20 kilometriä pohjoiseen.
Maantiede
Koukjärven kaakkois–luoteissuuntainen pituus on puolitoista kilometriä. Järven eteläosassa on kapea, koukkumainen lahti. Itärannan tuntumassa sijaitsee vähäinen luoto. Koukjärven rannalla on runsaasti asutusta. Kaakkoispuolella sijaitseva metsäinen Lahdenmäki kohoaa yli 30 metriä järven pinnan yläpuolelle. Järven syvin kohta sijaitsee altaan keskivaiheilla. Eteläosan lahden pohjukasta lähtee Slotinoja Tiiläänjärveen, joka sijaitsee kolme kilometriä etelään. Tiiläänjärven korkeustaso on noin yksitoista metriä Koukjärveä alempi.
Koukjärven vesitilavuus on 4 105 000 kuutiometriä. Se on kolmanneksi laajin Askolan kahdestatoista vähintään hehtaarin laajuisesta järvestä. Toiseksi laajin järvi, Valkjärvi, on vesitilavuudeltaan huomattavasti pienempi kuin Koukjärvi.
Koukjärvi (17.005.1.007) kuuluu Kylänpäänjärven valuma-alueeseen (17.005), joka on kolmannen jakovaiheen vesistö Ilolanjoen vesistössä (17). Koukjärvi on Kylänpäänjärven alueen laajin vakavesi Tiiläänjärven jälkeen ennen Kylänpäänjärveä.
Hayden Panettiere
Hayden Lesley Panettiere (s. 21. elokuuta 1989 Palisades, New York, Yhdysvallat ) on yhdysvaltalainen näyttelijä, laulaja, malli ja aktivisti. Hänet tunnetaan muun muassa Claire Bennetin roolista televisiosarjassa Heroes.
Varhainen elämä
Panettiere syntyi New Yorkin osavaltiossa. Hänen vanhempansa ovat entinen saippuasarjanäyttelijä Lesley Vogel ja palopäällikkö Alan Lee ”Skip” Panettiere. Haydenilla on yksi nuorempi veli, Jansen Panettiere. Hänellä on italialaisia ja saksalaisia sukujuuria.
Televisio
Hayden alkoi esiintyä mainoksissa jo alle vuoden ikäisenä ja vuonna 1994 hän sai Sarah Robertsin roolin ABC-kanavan saippuasarjasta One Life to Live. Hän oli kolmas kyseistä roolia näytellyt henkilö ja esiintyi sarjassa vuoteen 1997 saakka. Vuonna 1996 hän alkoi esittää Lizzie Spauldingia CBS-kanavan saippuasarjassa Guiding Light ja jatkoi roolissa aina vuoteen 2000 saakka.
Elokuva
Vuonna 1998 Panettiere toimi Dot-muurahaisen äänenä Disneyn ja Pixarin animaatioelokuvassa Ötökän elämää ja uusi roolin elokuvaan pohjautuvassa videopelissä. Hän ääninäytteli myös Disneyn vuoden 2000 elokuvassa Dinosaurus.
Ensimmäinen teatterielokuva, jossa Panettiere esiintyi, oli draamakomedia Hellyyteni kohde vuodelta 1998. Hänen muita elokuviaan ovat muun muassa Titaanien taistelu vuodelta 2000, jossa hän näyttelee Will Pattonin esittämän Bill Yoastin tytärtä, Kasvukipuja vuodelta 2004, jossa hän esittää Audrey Davisiä, Salamaseepra vuodelta 2005, jossa hän on Channing Walsh, sekä Anna palaa 3 vuodelta 2006, jossa hän on päähenkilö Britney Allen. Vuonna 2011 hän näytteli Scream 4 -elokuvassa. Hän näyttelee Scream 6-elokuvassa, jonka ensi-ilta on 2023.
Muu ura
Panettiere on ääninäytellyt Kingdom Hearts -videopelisarjassa Kairin ääniroolissa ja vuoden 2015 videopelissä Until Dawn Samin ääniroolissa.
Näyttelemisen lisäksi Panettiere on luonut uraa laulajana. Hänen esittämiään kappaleita on julkaistu elokuvien soundtrackeillä ja muilla eri esittäjien kokoelmilla. Ensimmäisenä julkaistiin kappale "Someone Like You", joka soi elokuvassa The Dust Factory, jossa hän itsekin esiintyy. Vuonna 2008 julkaistiin hänen ensimmäinen singlekappaleensa, joka on nimeltään "Wake Up Call".
Yksityiselämä
Panettiere on seurustellut Heroes-sarjassa näyttelevän Milo Ventimiglian kanssa. Vuonna 2013 hän meni kihloihin ukrainalaisen ammattinyrkkeilijän Volodymyr Klytškon kanssa. He saivat tyttären joulukuussa 2014. Pari erosi vuonna 2018 ja lapsi asuu isänsä luona Ukrainassa, kun Panetterie luopui tyttärensä huoltajuudesta. Panettiere on seurustellut Brian Hickersonin kanssa kesästä 2018 lähtien.
Eton College
thumb|300px|Eton College pohjoisesta päin kuvattuna.
Hayden Panettiere
Filmografia
thumb|250px|Hayden Panettiere New Yorkissa 2007.
Eton College
King's College of Our Lady of Eton beside Windsor (yleensä Eton College) on yksityiskoulu (public school) Etonin kaupungissa, Englannissa. Se on sisäoppilaitos 13–18 -vuotiaille pojille ja yksi Yhdistyneen kuningaskunnan arvostetuimpia kouluja.
Koulun perusti Englannin kuningas Henrik VI jo vuonna 1440. Hänen suurisuuntaisia suunnitelmiaan koulurakennuksesta ei ehditty toteuttaa ennen Henrikin syrjäyttämistä vallasta. Nykyisin koulun sisäpihaa reunustavat enimmäkseen vuonna 1694 valmistuneet rakennukset.
Koulussa on noin 1 300 oppilasta (joista noin 15 % ulkomaalaisia), noin 250 vuosiluokkaa kohti. Lukukausimaksu on lähes 30 000 puntaa vuodessa (noin 10 000 puntaa lukukaudessa) lisämaksuja huomioon ottamatta.
Suurin osa Yhdistyneen kuningaskunnan kuningasperheestä on käynyt koulunsa Etonissa. Koulusta on myös tullut 20 maan pääministeriä, esimerkkeinä William Pitt vanhempi ja Harold Macmillan. Monet kuuluisat tiedemiehet ja kirjailijat (Eric Blair alias George Orwell) ovat käyneet Etonia, kuten myös eräät kuvitteelliset hahmot (esimerkiksi James Bond).
Kansan ääni (2002)
Kansan ääni on Suomen työväenpuolueen, Kommunistien liiton, EU:n vastaisen kansanrintaman (EUVKr) ja Sodan ja fasisminvastaisen työn (SFT) julkaisema, kuudesti vuodessa ilmestyvä sanomalehti. Lehden kannessa sen ilmoitetaan olevan ”mielipidelehti työn, toimeentulon, rauhan ja kansanvallan puolesta”.
Kansan ääni perustettiin vuonna 2002 kommunistisen työväenpuolueen hajottua kysymykseen liittoutumisesta. KTP:n Helsingin piirijärjestö kannatti osallistumista uuteen Muutosvoimat Suomi -puolueeseen, mutta puolueen enemmistö vastusti tätä ja erotti linjan kannattajat sekä kyseisen piirijärjestön. Erotetut aloittivat pian yhteistoiminnan, ja perustettiin uusi lehti, jonka ensimmäinen numero ilmestyi vappuna. Kansan äänen ensimmäiseksi päätoimittajaksi valittiin KTP:n Työkansan sanomia 1997–2002 päätoimittanut ja erotetuksi tullut Reijo Katajaranta.
Suomen työväenpuolue liittyi Kansan äänen julkaisijajärjestöihin numerosta 1/08 alkaen.
Africanus
Africanus on latinan kielen genetiivi sanasta Africa. Se voi tarkoittaa seuraavia henkilöitä tai asioita.
Henkilöitä
Ihmisapinalaji
Ricardo Rocha
pienoiskuva|Ricardo Rocha (oikealla) vuonna 1989. Ricardo Roberto Barreto da Rocha, lyhyemmin vain Ricardo Rocha (s. 11. syyskuuta 1962 Recife, Brasilia) on brasilialainen jalkapalloilija. Hän voitti maailmanmestaruuden vuoden 1994 MM-kisoissa. Ricardo Rocha oli pelipaikaltaan keskuspuolustaja.
Kustaa III:n vallankaappaus
Kustaa III:n vallankaappaus oli 19. elokuuta 1772 Ruotsissa toteutettu operaatio, jolla säätyvaltiopäivät pakotettiin luovuttamaan suurin osa vallastaan kuninkaalle. Uusi vallanjako sinetöitiin vuoden 1772 hallitusmuotoon. Samalla siirryttiin vapauden ajasta kustavilaiseen aikaan.
Ruotsin kuningas oli vuosina 1719–1772 vain muodollinen valtionpäämies ilman päätösvaltaa. Myös kuningas Kustaa III oli vuonna 1771 hallitsijaksi tullessaan tässä asemassa. Toisaalta säätyvaltiopäivät olivat voimakkaasti jakautuneet kahteen puolueryhmittymään, hattuihin ja myssyihin. Nämä saivat ulkomaista rahoitusta Ranskalta ja Venäjältä, joten Ruotsin itsemääräämisoikeus oli uhattuna. Puolueiden päähuomio keskittyi yhä enemmän puoluetaisteluihin.
Ricardo Rocha
Brasilian maajoukkueessa Ricardo Rocha pelasi 55 maaottelua. Hän osallistui vuosien 1990 ja 1994 MM-kisoihin.
Kustaa III:n vallankaappaus
Kesällä 1772 säädyt lähettivät eversti Jakob Magnus Sprengtportenin Suomeen tyynnyttämään suomalaisten ärtymystä vilja- ja suolapulaan. Sprengtportenilla oli kuitenkin suunnitelma vallan kaappaamisesta. Hän oli esittänyt sen kuninkaalle toukokuussa ja tämä oli epäröiden hyväksynyt sen. Suunnitelman idea oli, että Sprengtporten kokoaa Suomessa sotajoukon, joka marssii Tukholmaan yhtä aikaa Etelä-Ruotsin Kristianstadissa kootun sotajoukon kanssa ja pakottaa säädyt alistumaan. Kapinalliset luottivat upseeriston tukeen. Oli kuitenkin monta epävarmustekijää, kuten se, onnistuisiko kahden sotajoukon yhtäaikainen saapuminen, joka riippui purjehdustuulistakin. Joukkojen kokoaminen Suomessa oli tehtävä huomaamattomasti, mutta suomalaisten epäluulot sotajoukon liikkumista kohtaan olivat suuret eikä operaatio edennyt suunnitellulla nopeudella.
Kapina Kristianstadissa alkoi 12. elokuuta, ja säädyt saivat siitä tiedon 17. elokuuta. Sprengtporten valtasi Viaporin 16. elokuuta ja pian hänen velipuolensa velipuolensa Georg Magnus Sprengtporten tuli pääkaupunkiin ilmoittamaan kaappausta suunnitelleille, että suunnitelma etenee Suomessa. Säätyvaltaa ylläpitänyt valtaneuvosto hahmotteli vastatoimia, mutta ei aloittanut niitä, koska kuningas vaikutti tietämättömältä. Etelä-Ruotsin kapinalliset saapuivat pääkaupunkiin 19. elokuuta. Samaan aikaan kuningas puhutteli Tukholmassa olevien asevoimien johtajia kehottamalla heitä nousemaan “aristokraattista monivaltaa” vastaan. Valtiopäivien salainen valiokunta kokoontui pohtimaan vastatoimia, mutta ei kyennyt tekemään niitä – eikä salainen valiokunta enää tämän jälkeen koskaan kokoontunut. Kaappaus onnistui, vaikka Sprengtporten myöhästyi. Hän sai asiasta tiedon Viaporiin 25. elokuuta ja saapui pääkaupungin liepeille noin 800 miehen voimin 4. syyskuuta. Kuningas palkitsi operaation toteuttaneet upseerit ylennyksin ja kunniamerkein. Useita myssypoliitikkoja vangittiin.
Seuraukset
Kuningas kutsui valtiosäädyt yhteisistuntoon kaksi päivää kaappauksen jälkeen ja piti säädyille lennokkaan puheen. Säätyjen piti nyt hyväksyä veromuutokset sellaisina kuin kuningas vaati. Tukholman linnassa hyväksyttiin 21. elokuuta uusi hallitusmuoto, jota kuningas kehui vapauden todisteeksi ja mielivallan poistajaksi. Uuden hallitusmuodon mukaan oli kuninkaan tehtävä kutsua valtiopäivät koolle.
Uhrilampaat (romaani)
Uhrilampaat on Thomas Harrisin kirjoittama toinen Hannibal Lecter -aiheinen teos, joka julkaistiin vuonna 1988 ja suomennettiin vuonna 1989. Kirja on palkittu vuonna 1988 Bram Stoker -palkinnolla ja vuonna 1989 Anthony-palkinnolla.
Kirjasta on tehty myös samanniminen elokuva, joka voitti viisi Oscar-palkintoa.
Juoni
Romaani sijoittuu 1980-luvun alkuun. Jack Crawford pyytää nuorta FBI-harjoittelijaa, Clarice Starlingiä laatimaan psykologisen profiilin sarjamurhaajasta ja sosiopaatista nimeltä Hannibal Lecter. Crawford uskoo, että Lecterin näkemys auttaa saamaan kiinni sarjamurhaajan lempinimeltään ”Buffalo Bill”. Tutkimuksen aikana, Starling käy Lecterin luona hankkimassa lisätietoa. Lecter antaa Starlingille arvoituksellisia vihjeitä vastineeksi Claricen lapsuusmuistoista.
Buffalo Billin kaapatessa seitsemännen uhrinsa, senaattorin tyttären, Catherine Baker Martinin Tennesseen osavaltiossa Lecter neuvottelee itselleen siirron pois Baltimoresta tarjoamalla tietoa Buffalo Billistä. Lecter kuitenkin suostuu paljastamaan murhaajan henkilöllisyyden vain Catherinen äidille, senaattori Ruth Martinille.
Starling näkee Lecterin vielä kerran ennen kuin tämä siirretään pois erityissellistä. Lecter antaa Starlingille vihjeen: ”Me himoitsemme sitä mitä näemme päivittäin” ja vaatii kuulla Claricen pahimman muiston lapsuudestaan. Starling paljastaa, että jäätyään orvoksi hän asui jonkin aikaa serkkunsa karjatilalla ja eräänä yönä hän näki tämän teurastavan lampaita. Myöhemmin Clerice päättelee Lecterin vihjeestä, että Buffalo Bill tunsi ensimmäisen uhrinsa. Siirtonsa aikana Lecter kuitenkin pakenee.
Starling etsii Buffalo Billin vihjeen avulla ja pelastaa Catherinen. Hän valmistautuu FBI-akatemiasta ja saa pian onnittelusähkeen Lecteriltä, jossa Lecter toivoo karitsojen viimein vaienneen.
Vastaanotto
Romaania pidettiin menestyksenä heti sen julkaisemisen jälkeen. Kirjailija Clive Barker kuvaili teosta veitsenteräväksi viihteeksi, kauniisti rakennetuksi ja kirjoitetuksi, kun taas The Washington Post ylisti Thomas Harrisia. Kirjaa ovat kehuneet myös muun muassa The Independent ja Roald Dahl.
Finnkino Itis
Anttilan entisiin tiloihin saneerattu teatteri on Finnkinon suurin investointi Helsingin keskustassa sijaitsevan Tennispalatsin teatterin avaamisen jälkeen, joka avattiin 1997.
Enkeli taivaan
Enkeli taivaan (saks. Vom Himmel hoch) on Martti Lutherin vuonna 1535 kirjoittama jouluvirsi. Se on nykyisessä Suomen evankelis-luterilaisen kirkon virsikirjassa numero 21. Virren sanat perustuvat Luukkaan evankeliumin 2. luvun jakeisiin 8–16, joissa kerrotaan, kuinka enkeli ilmestyi paimenille ilmoittaen Kristuksen syntyneen. pienoiskuva|Enkelin ilmestyminen paimenille. Flaamilainen miniatyyrimaalaus 1480-luvulta.
Sjasstroi
Sjasstroi on kaupunki ja kaupunkikunta Leningradin alueen Olhavan piirissä Venäjällä. Se sijaitsee Säsjoen alajuoksulla 40 kilometriä Olhavasta koilliseen. Kaupungissa on 13 600 ja kunnassa 14 300 asukasta (vuonna 2012).
Enkeli taivaan
Teksti
pienoiskuva|Lutherin jouluvirsi 1567 painetussa virsikirjassa Virren alkuperäisessä saksankielisessä tekstissä on 15 säkeistöä. Luther tarkoitti sen alun perin lasten seimikuvaelmaksi. Kuvaelmassa ensimmäiset viisi säkeistöä lauloi enkeli, ja seitsemännestä säkeistöstä lähtien lapset asettuivat yksitellen seimen ääreen. Kuudennen sekä viimeisen säkeistön lapset lauloivat yhteisesti.
Sjasstroi
Maantiede ja asutus
Sjasstroin kunnan pinta-ala on 517,17 neliökilometriä, josta 401,41 neliökilometriä on Laatokan vesialuetta. Se rajoittuu koillisessa Selivanovon, etelässä Koltšanovon ja lännessä Issadin maalaiskuntiin. Maapinta-alasta 73,1 % on metsää, 12,2 % asuinaluetta, 6,7 % maatalousmaata ja 3,4 % teollisuusaluetta.
Enkeli taivaan
Teksti
Suomalaisessa virsikirjassa virsi on ollut vuoden 1605 virsikirjasta lähtien, alkujaan Hemminki Maskulaisen suomentamana. Hänen suomennoksessaan oli 12 säkeistöä. Myöhemmin virren on uudestaan suomentanut muun muassa Elias Lönnrot, mutta hänen käännöksensä ei tullut käyttöön. Nykyisen suomennoksen laati vuoden 1886 virsikirjauudistusta varten Julius Krohn. Tällöin virsi sai numeron 21, ja sama numero sillä on ollut molemmissa myöhemmin vahvistetuissa, vuosien 1938 ja 1986 virsikirjoissa. Nykyisessä suomennoksessa on 10 säkeistöä.
Sjasstroi
Maantiede ja asutus
Seutu kuuluu Laatokan alankoon. Tärkeimmät joet ovat kunnan alueella Laatokkaan laskeva Säsjoki ja sen sivujoki Valgomka. Laatokan rantaa myötäilevät vanha ja uusi Laatokan kanava. Hyötykaivannaisiin kuuluvat turve, hiekka, savi ja fosforiitti. Kaupungin ilmanlaatu on sellu- ja paperitehtaan saasteista huolimatta tyydyttävä, mutta Säsjoki on pahasti saastunut.
Enkeli taivaan
Teksti
Suomessa "Enkeli taivaan" on mahdollisesti kaikista virsistä tunnetuin. Se lauletaan Suomen evankelis-luterilaisessa kirkossa lähes poikkeuksetta sekä jouluaaton että joulupäivän jumalanpalveluksissa, tosin monesti vain pari ensimmäistä säkeistöä sekä viimeinen, kymmenes säkeistö, joka lauletaan aina seisten. Perinteisesti virttä on laulettu koulujen joulujuhlissa, mutta tästä on monissa kouluissa luovuttu.
Sjasstroi
Maantiede ja asutus
Kaupungin lisäksi kuntaan kuuluu Avorovon taajama ja 9 kylää: Matejevo, Otajevo, Perevoz, Pjohalevo, Podrjabinje, Pulnitsa, Rogoža, Ryžkogo ja Sudemje. Toiseksi suurin asutuskeskus on yli 300 hengen Avrovo.
Enkeli taivaan
Teksti
Lutherin jouluvirsi on myös Helsingin katolisen hiippakunnan laulukirjassa Cantemus, numerolla 64. Hengellinen laulukirja -kokoelmassa on virrestä 7-säkeistöinen sanamuoto numerolla 29 ja Seurakunta laulaa -kirjassa virsi on viisisäkeistöisenä numerolla 129.
Parentaalinen investointi
Parentaalinen investointi (, lyhenne PI) on Robert Triversin vuonna 1972 esittelemä käsite, joka tarkoittaa sellaista vanhemman lapseensa tekemää sijoitusta, joka parantaa lapsen mahdollisuuksia jäädä eloon vanhemman toisiin jälkeläisiinsä sijoittamisen kustannuksella. Esimerkiksi jos äidillä on kaksi lasta, X ja Y, ja X:lle annetaan kilogramma hedelmiä, suurin osa tämän kilogramman hedelmiä edustamasta PI:stä mitataan Y:n todennäköisyytenä kuolla, koska se ei saanut syödäkseen kyseisiä hedelmiä. PI mittaa muiden, joko syntyneiden tai syntymättömien lasten odotettavissa olevaa elinaikaa. Geneettisesti ei ole kuitenkaan syytä pitää suosikkeja, koska sukulaisuus kaikkiin jälkeläisiin on sama. Optimaalisena strategiana voidaan pitää investointia tasapuolisesti suurimpaan lapsimäärään, joka voidaan kasvattaa siihen ikään saakka, kunnes ne saavat omia jälkeläisiä. Kuitenkin voidaan olettaa että eräs jälkeläinen on ns. rääpäle, jolla ei ole odotettavissa yhtä pitkää elinikää kuin muilla, joten sen osuus PI:stä kannattaakin joissain olosuhteissa kohdistaa muihin jälkeläisiin, jotta saavutetaan optimaalinen lopputulos.
Robert Triversin parentaalisen investoinnin teoria ennustaa, että sukupuolista se, joka investoi jälkeläisiinsä enemmän (maidontuotanto, kasvatus, suojelu), myös valitsee puolison (Triversin sääntö).
Enkeli taivaan
Teksti
Virrestä on Ruotsin kirkon virsikirjassa eri käännös kuin Suomen evankelis-luterilaisen kirkon virsikirjassa. Virren kaikki 15 säkeistöä on käännetty suomeksi. Virsi alkaa sanoilla "Tuon teille ilosanoman" (virsi 125). Käännöksen on ruotsinkielisen tekstin pohjalta tehnyt Niilo Rauhala.
James Gandolfini
James Joseph Gandolfini Jr. (18. syyskuuta 1961 Westwood, New Jersey – 19. kesäkuuta 2013 Rooma, Italia) oli yhdysvaltalainen näyttelijä ja tuottaja. Hänet tunnettiin parhaiten Tony Sopranon roolista HBO:n televisiosarjassa Sopranos. Gandolfini näytteli useissa elokuvissa 1990- ja 2000-luvulla ja myös Broadwaylla.
Gandolfinin roolisuoritusta Tony Sopranona pidetään laajalti yhtenä kaikkien aikojen parhaimmista ja vaikutusvaltaisimmista televisiorooleista, ja hänet palkittiin tästä roolista muun muassa kolmella Primetime Emmy-palkinnolla.
Elämä ja ura
Gandolfini syntyi katolilaisille vanhemmille New Jerseyssä. Hänen äitinsä oli syntynyt italialaiseen perheeseen Yhdysvalloissa mutta kasvanut Napolissa, mistä tämä oli myöhemmin muuttanut takaisin Yhdysvaltoihin. Hänen isänsä oli Italian Emilia-Romagnasta kotoisin oleva siirtolainen. Perheessä puhuttiin italiaa kotona ja vanhempiensa kautta hänelle muodostui vahva italialainen identiteetti. Gandolfini valmistui Rutgersin yliopistosta vuonna 1983 pääaineenaan tietoliikenne, ja myöhemmin hän opiskeli näyttelemistä The Actors Studiossa New Yorkissa ja alkoi esiintymään teatterissa.
Gandolfini teki Broadway-debyyttinsä vuonna 1992 näytelmässä Viettelysten vaunu. Valkokankaalla hän teki läpimurtonsa seuraavana vuonna elokuvassa True Romance. Hän esitti elokuvaurallaan useita luonnerooleja.
Gandolfinin tunnetuimmaksi rooliksi tuli mafiaperheen johtaja Tony Soprano, jota hän esitti HBO:n televisiosarjassa Sopranos vuosina 1999–2007. Hän voitti roolista kolme Emmy-palkintoa parhaana draamasarjan näyttelijänä (2000, 2001 ja 2003), Golden Globe -palkinnon vuonna 2000 ja viisi SAG-palkintoa. Gandolfinin monipuolinen roolisuoritus sai paljon arvostusta kriitikoilta; esimerkiksi televisiokriitikko Alan Sepinwall kehui sitä televisiohistorian parhaimmaksi.
Näyttelijäuransa ohella Gandolfini toimi myös tuottajana HBO:lla.
Gandolfini kuoli sydänkohtaukseen Italiassa 19. kesäkuuta 2013. Hän oli ollut kahdesti naimisissa ja hänellä oli kaksi lasta. Hänen poikansa Michael Gandolfini näytteli myöhemmin Tony Sopranon roolia Sopranos-sarjan esiosassa The Many Saints of Newark (2021).
Enkeli taivaan
Teksti
Ruotsin kirkon virsikirjassa on myös Lutherin virren pohjalta tehty toinen jouluvirsi, numerolla 126 "On lapsi tänään syntynyt". Virsi on kaksisäkeistöinen, kahdeksanrivinen, jossa 1. säkeistön alku pohjautuu virren 125 2. säkeistön (On lapsi tänään syntynyt) ja 2. säkeistön alku 10. säkeistön tekstiin (Vaan vaikka koko maailma). Kummankin säkeistön loppupuoli pohjautuu Lutherin virren 11. säkeistöön (Näin lepäät, lapsi, seimessä) ja sen sävelmänä on saksalainen kansansävelmä. Virren ruotsinkielinen teksti on julkaistu ensimmäistä kertaa vuoden 1819 virsikirjassa ("Ett barn är fött på denna dag").
Sävelmä
Epävarman perimätiedon mukaan myös virren sävelmä olisi Lutherin säveltämä. On kuitenkin mahdollista, että se on mukaelma Saksassa jo 1400-luvulla yleisesti tunnetusta kansanlaulusta. Virrestä tuttu sävelmä ilmestyi ensimmäisen kerran 1539. Sen on Saksan virsikirjojen merkinnän mukaan Luther itse luonut, mikä onkin hyvin todennäköistä. Sanoituksen alku on ns. kontrafakti: kansanlaulun sanoja muutettiin hengellisiksi eli pardioitiin. Tällä tavoin syntyneeseen virteen voitiin käyttää kansanlaulun alkuperäistä sävelmää tai kirjoittaa suosittuun sävelmään uudet, hengelliset sanat. Lutherin jouluvirressä on käytetty molempia tapoja: siten Lutherin tekstin ensimmäinen säkeistö muistuttaa keskiaikaista tanssi- tai piirileikkilaulua: "Ich komm aus fremden Landen her".
Johann Sebastian Bach kirjoitti sävelmän pohjalta viisiosaisen teoksen Canonische Veränderungen: Vom Himmel hoch (BWV 769a; suomeksi "Kanonisia variaatioita: Enkeli taivaan"). Bachin Jouluoratoriossa (BWV 248) sävelmä esiintyy koraaleissa Ach mein Herzliebes Jesulein; Schaut hin, dort liegt in finstern Stall ja Wir singen dir in deinem Heer.
"Enkeli taivaan" -virren viimeinen säe eroaa vain yhden sävelen verran "Jumala ompi linnamme" -virren viimeisestä säkeestä.
Sävelmä muiden virsien yhteydessä
Sävelmä on Suomen evankelis-luterilaisen kirkon virsikirjassa sävelmänä Marian ilmestyspäivän virrellä 50 "Jumalaa kiittää sieluni". Virren teksti on julkaistu vuonna 1605 ilmestyneessä ns. Hemminki Maskulaisen virsikirjassa.
Virren sanat
Seuraavassa ovat virren alkuperäiset saksankieliset sekä Suomen ev. lut. kirkon nykyisen virsikirjan mukaiset suomenkieliset sanat. Suomenkielisessä versiossa ei ole vastinetta alkutekstin säkeistöillä 3–6 ja 10.
Dee
Dee voi tarkoittaa seuraavia asioita:
Sjasstroi
Historia
Säsjoen kauppataajama Sjasskije Rjadki mainitaan ensimmäisen kerran vuonna 1582. Sen kautta kulki Tihvinän vesitie, jonka liikennöintiä helpottamaan rakennettiin 1700-luvun alussa vanha ja 1860-luvulla uusi Laatokan kanava. Vuonna 1926 paikkakunnalle ryhdyttiin rakentamaan Säsjoen selluloosa- ja paperikombinaattia, jonka viereen nousi Sjasstroin asuinalue. Seuraavana vuonna se sai kaupunkimaisen taajaman statuksen. Toisen maailmansodan aikana osa tehdasta evakuoitiin ja Valgomkajoen suuhun rakennettiin piiritettyä Leningradia palvellut telakka. Sjasstroista tuli kaupunki vuonna 1992.
Liikenne, talous ja palvelut
Sjasstroin läpi kulkee Pietarin ja Murmanskin välinen valtatie M18. Paikalliselta linja-autoasemalta on yhteydet muun muassa Olhavaan, Pietariin, Petroskoihin, Aunukseen, Vytegraan ja Tšerepovetsiin. Kaupungin sisällä ei ole julkista liikennettä. Lähin rautatieasema on Muurmannin radalla Lungatšissa seitsemän kilometrin päässä kaupungista.
Paikallisista elinkeinoista tärkeimpiä ovat jalostus (50 % vuonna 2012), kauppa (14 %) sekä erilaiset julkiset palvelut. 31 % työvoimasta työskentelee kunnan ulkopuolella. Sjasstroi on tyypillinen yhden tehtaan kaupunki, jossa Säsjoen selluloosa- ja paperitehdas vastaa henkilöstön vähennyksistä huolimatta yksinään 45 prosentista työpaikoista (vuonna 2011). Tehdas tuottaa nykyään lähinnä wc-paperia, paperipyyhkeitä ja lautasliinoja tuotemerkillä Mjagki znak ja se on yksi alan suurimmista toimijoista Venäjällä. Lisäksi kaupungissa toimii elintarviketehdas Volhovhleb, veneitä valmistava Naši Lodki sekä liikennepalveluyritys Himprom. Novaja Gollandija -niminen yritys kasvattaa ruusuja kasvihuoneissa. Aleksinon maatalousyritys on käytännössä lopettanut toimintansa.
Kaupungissa toimii neljä lastentarhaa, kaksi yleissivistävää koulua, erityiskoulu, lasten luomistyön keskus, musiikki- ja taidekoulut sekä ammattikoulu. Kulttuurilaitoksia ovat kaupungin kulttuuritalo, neljä kirjastoa sekä kulttuuri- ja vapaa-aikapuisto. Terveyspalveluihin kuuluvat piirisairaala, poliklinikka, ensiapuasema, Avrovon lääkintäasema sekä sellu- ja paperitehtaan parantola. Kaupungin alueella toimii myös mielisairaala ja yksityinen hyväntekeväisyyslaitos. Lukuisten kauppojen lisäksi Sjasstroissa on useita ruokaloita, kahviloita ja baareja. Paikallislehtenä ilmestyy Sjaski rabotši.
Nähtävyydet ja matkailu
Seudulta on löydetty viisi muinaista asuinpaikkaa. Rakennusmuistomerkkejä ovat Laatokan kanavat muistopatsaineen, Rogožan kylän Jumalansynnyttäjän kirkko sekä Sjasstroin Jumalansynnyttäjän kuolonuneen nukkumisen kirkko ja tsasouna. Mihail Petraševskin Matejevon kylän luona vuosina 1847–1848 asuma talo on valtakunnallinen suojelukohde. Kulttuurihistoriallista arvoa on myös leningradilaisten konstruktivistien suunnittelemalla alkuperäisellä asuintaajamalla (1925–1932), sen julkisilla rakennuksilla sekä sellu- ja paperitehtaan vuonna 1935 valmistuneella ensimmäisellä vaiheella. Kaupungissa on useita toisen maailmansodan muistomerkkejä.
Sjasstroin matkailupotentiaali perustuu sen historiallisiin nähtävyyksiin, Säsjoen rantamaisemiin ja Laatokan läheisyyteen. Matkailupalvelut ovat toistaiseksi vähäisiä. Majoitusta tarjoaa pieni hotelli Avrovon liikuntakompleksissa. Kaupungissa suunnitellaan erityisesti veneilyn kehittämistä.
Valklampi
Valklampi voi tarkoittaa seuraavia:
Oulun vaakuna
thumb|150px|Oulun vaakuna
Oulun kaupungin vaakunan on suunnitellut arkkitehti Martti Heikura. Vaakunan heraldinen selitys kuuluu: ”Punaisessa kentässä hopeisesta tyviöstä nouseva kultainen, sinisin portti- ja ikkuna-aukoin varustettu linna, jossa neljä viirein koristettua kupukattoista tornia; tyviössä sininen, punavaruksinen lohi.”
Vaakunan historiaa
Vaakunan linna viittaa vuonna 1590 perustettuun Oulun linnaan, joka kuitenkin tuhoutui 1700-luvulla suuressa Pohjan sodassa. Linnan alapuolinen lohi kuvaa Oulujoen historiaa tärkeänä lohijokena.
Vuonna 1861 venäläinen heraldikko Bernhard von Köhne laati oman ehdotuksensa Oulun vaakunaksi muiden Suomen suuriruhtinaskunnan kaupunkien ohella. Ehdotuksessa vaakunan päävärinä on punaisen sijaan sininen, ja tyviön lohi on vanhan sinetin tapaan kuvattuna aaltojen päällä. Von Köhnen ehdotusta ei kuitenkaan koskaan otettu käyttöön.
Vaakunan nykyisen mallin on suunnitellut arkkitehti Martti Heikura. Oulun kaupunginvaltuusto hyväksyi Heikuran ehdotuksen vuoden 1953 lopulla ja sisäasiainministeriö vahvisti vaakunan seuraavana vuonna. Vaakunan alkuperäismallia käytetään niin sanottuna barokkivaakunana, joka on vain kaupunginjohtajan käytössä.
Colditz (täsmennyssivu)
Colditz voi tarkoittaa ainakin seuraavia:
Presidentit
Presidentit on vuosina 2005–2006 Yle TV1:llä esitetty suomalainen televisiosarja, jossa on dramatisoitu Suomen poliittisen historian tapahtumia. Se kertoo kymmenen ensimmäisen Suomen tasavallan presidentin yhdestä kohtalon päivästä. Useimmat jaksot käsittelevät yhden vuorokauden tapahtumia, joskin Paasikivi- ja Ahtisaari-jaksojen sisällöstä suurin osa koostuu aiempia tapahtumia kertaavista takaumista, ja Koivisto-jaksossa kuvataan yhden viikon tapahtumia. Jaksojen dialogissa presidentit viittaavat myös usein aiempaan elämänkokemukseensa.
Jokaisen jakson alussa ja lopussa toimittaja Ari Ylä-Anttila esittelee katsojalle tapahtumien historiallista kontekstia.
Samat tekijät tekivät kaksi vuotta myöhemmin kuusiosaisen sarjan Piru ja peijooni, joka keskittyi yksinomaan presidentti Kekkoseen.
Tasavallan presidentteinä
Pentikäinen nähdään Kalliona myös jaksossa 2., Sveholm Rytinä jaksoissa 1. ja 4., Litja Mannerheimina jaksoissa 4. ja 5., Pöysti Paasikivenä jaksossa 6. ja Mäntylä Ahtisaarena jaksossa 9.
Julian Baumgartlinger
Seurajoukkueura
Baumgartlinger aloitti ammattilaisuransa Saksan 2. Bundesliigan 1860 Münchenissä. Hän pelasi seuran paidassa vuosina 2007–2009 13 ottelua. Heinäkuussa 2009 Baumgartlinger siirtyi kotimaansa pääsarjan Austria Wieniin. Hän pelasi seuran paidassa kahden kauden aikana 61 ottelua onnistuen kerran maalinteossa. Kaudella 2009–2010 hän debytoi myös Eurooppa-liigassa viiden ottelun verran. Heinäkuussa 2011 Baumgartlinger siirtyi Saksan Bundesliigan Mainziin. Hän teki debyyttinsä seuran paidassa seuraavassa kuussa Freiburgia vastaan. Avauskaudella otteluja kertyi Bundesliigassa 26 kappaletta. Avausmaalinsa Mainzin paidassa Baumgartlinger teki helmikuussa 2016 Schalken verkkoon. Hän pelasi seuran paidassa 124 ottelua tehden kaksi maalia.
Heinäkuussa 2016 Baumgartlinger siirtyi Bundesliigan Bayer Leverkuseniin. Hän on pelannut kauden 2020–2021 loppuun mennessä seurassa 109 bundesliigaottelua, joissa hän on tehnyt viisi maalia. Mestarien liigassa hän on pelannut 12 ottelua. Eurooppa-liigassa hän on pelannut 13 ottelua ja tehnyt maalin joulukuussa 2020 OGC Nicea vastaan.
Maajoukkueura
Baumgartlinger on pelannut kaikissa Itävallan nuorten maajoukkueissa. Hän pelasi kolme ottelua alle 19-vuotiaiden EM-kilpailuissa 2007. Hän debytoi Itävallan A-maajoukkueessa syyskuussa 2009 MM-karsintaottelussa Romaniaa vastaan. Avausmaali syntyi kesäkuussa 2014 ystävyysottelussa Tšekkiä vastaan. Baumgartlinger kuului Itävallan joukkueeseen vuoden 2016 EM-kilpailuissa, joissa hän pelasi joukkueensa kaikki kolme ottelua alusta loppuun.
Baumgartlinger on kesäkuun 16. päivään 2021 mennessä pelannut 84 maaottelua ja tehnyt yhden maalin. Hän on pelannut 17 MM- ja 25 EM-karsintaottelua.
J. W. Havulinna
Juho Werner Havulinna, sukunimi aik. Hummelin (26. elokuuta 1865 Pori – 22. lokakuuta 1925 Helsinki) oli suomalainen liikemies, kauppaopiston opettaja ja ylioppilaspoliitikko.
Henkilöhistoria
Havulinnan vanhemmat olivat puuseppä Karl Hummelin ja Maria Sofia Kellander. Hän pääsi ylioppilaaksi 1887 Porin yksityislyseosta ja valmistui Helsingin yliopistosta filosofian kandidaatiksi 1891. Havulinna harjoitti lasiteknillisiä opintoja Saksassa 1897 sekä tutki kauppaopetusoloja 1906 Itävallassa, Saksassa ja Italiassa. Havulinna oli Helsingin yliopiston fysikaalisen kokoelman vt. assistenttina 1893–1906. Hän oli sen jälkeen liikemiehenä ja Suomen liikemiesten kauppaopiston opettajana Helsingissä 1898–1924. Hän oli Sörnäisten Höyryleipomo Osakeyhtiön johtajana ja kuului Talous-Osakekaupan johtokuntaan. Havulinna oli Helsingin yliopiston ylioppilaskunnan hallituksen jäsenenä ja puheenjohtajana vuodesta 1893 lähtien sekä toimi Länsisuomalaisen osakunnan kuraattorina 1896–1899 ja ylioppilaskunnan taloudenhoitajana 1897–1909.
Havulinna oli naimisissa vuodesta 1893 Ida Sofia Finnbergin kanssa. Kauppaneuvos Veijo Havulinna oli heidän poikansa.
Vankileiri Colditz
Vankileiri Colditz (Colditz) on BBC:n vuosina 1972–1974 tuottama brittiläinen televisiosarja. Se kuvaa saksalaisessa Colditzin linnassa toisen maailmansodan aikana sijainnutta vankileiriä brittiläisten sotavankien päiväkirjojen pohjalta. Sarjan 28 jaksoa kertovat vankien vaiheista vuodesta 1940 aina sodan loppuun ja Colditzin vapauttamiseen. Sarjassa nostetaan myös esille saksalaisten upseerien ja brittiupseerien välille syntynyt molemminpuolinen kunnioitus. Sarjan mukaan saksalaisten komendantti pelasti niskuroineen yhdysvaltalaisen sotilaan sotaoikeudelta aivan sodan lopussa. Sotaoikeuden tuomiona olisi todennäköisesti ollut kuolemanrangaistus, sillä vangin niskurointi oli rikoksista pahimpia. Sarjaa esitettiin viimeksi Suomessa vuonna 1996.
Sarjan ensiesityksen aikoihin vuonna 1974 Helsingin Sanomien televisiokriitikko Jukka Kajava moitti sarjan niukan perusidean aiheuttavan paikoillaan polkevaa kerrontaa jaksosta toiseen. Hän myös ironisoi vankileirin suorastaan ylellisiksi kuvattuja oloja omine räätäleineen, baarikaappeineen ja väärennettyjä henkilöpapereita suoltavine painokoneineen: ”Mukavaa, että vankilan isäntäväeksi sattuikin tällaisia herrasmiehiä.” Uusintaesityksen aikaan keväällä 1996 saman lehden Pertti Avola vertasi sarjan peruskonfliktin käsittelytapaa hyvinsyöneiden koulupoikien pyrkimykseen pois etelänmatkan yhteismajoituksesta. Hän piti sarjan studioilmettä jo tuolloin vanhentuneena.
Formula 3000 Euroopan Grand Prix 2003
Formula 3000 Euroopan Grand Prix 2003 oli Formula 3000 -kauden 2003 viides osakilpailu, joka ajettiin 28. kesäkuuta Nürburgringin moottoriradalla Saksassa. Kilpailu ajettiin Formula 1:sten Euroopan GP:n ohessa.
Watch Out (Alex Gaudinon kappale)
Watch Out on italialaisen DJ-tuottaja Alex Gaudinon kappale hänen My Destination-debyyttialbumilta, jolla myös duetoi brittiläisartisti Shèna. Sen julkaisi Rise Italy albumin kolmantena singlenä 28. tammikuuta 2008. Singlen toinen julkaisu tapahtui UEFA Euro 2008-ottelua varten, kun musiikkivideo sisältää "videopeli" jalkapallo-ottelun, jota pelaavat spandex shortseihin ja toppeihin pukeutuneet rivot naiset. Kappale sisältää samanlaisuuksia Pigbagin kappaleesta "Papa's Got A Brand New Pigbag". Kappaleen vastaavana sanoittajana toimi italialainen DJ-tuottaja Jerma (kreditoimaton).
Hollister
Hollister voi tarkoittaa ainakin seuraavia:
Rocha
Henkilöt
Rocha on seuraavien henkilöiden sukunimi tai sukunimen osa:
Jüri Järvet
Jüri Järvet (vuoteen 1936 Georgi Kuznetsov ; 18. kesäkuuta 1919 Tallinna – 5. heinäkuuta 1995 Tallinna) oli virolainen näyttelijä. Järvet esiintyi noin 50 eri elokuvassa. Järvetin tunnetuin rooli oli tohtori Snautin osa Andrei Tarkovskin Solariksessa. Hän näytteli pääosaa myös William Shakespearen klassikkonäytelmään pohjautuvassa Grigori Kozintsevin ohjauksessa Kuningas Lear (1969), ja hänellä oli myös äänirooli Grigori Kromanovin elokuvassa Viimeinen pyhäinjäännös (1969), joka on saanut eräänlaisen Viron kansalliselokuvan nimikkeen, samalla tavalla kuin Edvin Laineen Tuntematon sotilas Suomessa.
Järvet näytteli myös suomalaisohjaajien elokuvissa, muun muassa vanhan gangsterin roolin Ilkka Järvi-Laturin Tallinnan pimeydessä (1993). Järvetillä oli myös pieni rooli Anssi Mänttärin elokuvassa Marraskuun harmaa valo (1993). Järvetin viimeiseksi rooliksi jäi suomalaistoimittajan osa Aleksei Germanin elokuvassa Hrustaljov, autoni! (1995).
Pentti Ylösjoki
Pentti Mikael Alpi Ylösjoki, vuoteen 1935 Juslin (23. syyskuuta 1912 Nurmijärvi – 21. lokakuuta 1996 ) oli suomalainen virkamies. Hän oli oppiarvoltaan lakitieteen lisensiaatti ja oli keskusrikospoliisin päällikkö 1966–1974.
Ylösjoki kirjoitti ylioppilaaksi 1933, suoritti alemman oikeustutkinnon 1936, ylemmän oikeustutkinnon 1941, valmistui lakitieteen kandidaatiksi 1944 ja lisensiaatiksi 1948. Hän sai varatuomarin arvon 1943. Hän oli Lapin (Tl) piirin nimismies 1944–1954, Helsingin kaupunginviskaali 1955–1962, sisäasiainministeriön vanhempi hallitussihteeri 1963–1965 ja sen jälkeen keskusrikospoliisin päällikkö ja poliisineuvos 1966–1974. Ylösjoki opetti kriminalistiikkaa Helsingin yliopistossa vuodesta 1971.
Vilma Melasniemi
Vilma Anna Uljana Melasniemi (s. 30. maaliskuuta 1973 Helsinki) on suomalainen näyttelijä.
Ura
Melas­niemi näyttelee KOM-teatterissa. Hän on näytellyt myös Ylioppilasteatterissa ja Akseli Ensemblessä. Melas­niemi lauloi Ultra Bra -yhtyeessä.
Yksityiselämä
Melas­niemen vanhemmat ovat Eero Melasniemi ja Kristiina Halkola. Muusikko Joel Melasniemi on hänen veljensä. Melasniemi on naimisissa näyttelijä Juho Milonoffin kanssa. Hänellä on kaksi lasta. Hänen tyttärensä Aamu Milonoff on näyttelijä.
Ararat
thumb|300px|right|Ararat-vuori [[Armenian pääkaupungista Jerevanista nähtynä]] Ararat on Turkin korkein vuori, korkeudeltaan 5 137 metriä.
Esab
Esab on alun perin ruotsalainen hitsaus- ja polttoleikkaustekniikkaan sekä teollisuuden ja lääketieteen kaasujenkäsittelyyn erikoistunut suuryritys. Sillä on noin 30 tehdasta eri puolilla maailmaa ja se työllistää noin 9 000 ihmistä. Sen pääkonttori on North Bethesdassa Yhdysvaltojen Marylandin osavaltiossa, pääkaupunki Washington DC:n liepeillä.
Historiaa
Esabin pitkäaikainen suuromistaja oli Wallenberg-suvun Asea (nyk. ABB). 1970-luvun öljy- ja telakkakriisi johtivat Esabin tappiokierteeseen niin, että se oli vuosikymmenen lopulla lähellä konkurssia. Muutosjohtaja Bengt Eskilson alkoi 1980-luvun taitteessa tervehdyttää yritystä ja kasvattaa sitä ostamalla yhtä huonosti kannattavia kilpailijoita niin, että 1980-luvun puolivälissä Esab oli jo Euroopan markkinajohtaja ja kykeni vuosikymmenen lopulla haastamaan myös Pohjois-Amerikan markkinajohtajan Lincoln Electricin sen kotikentällä. Vuonna 1981 Esab osti saksalaisen Hancock-polttoleikkausyhtiön, vuonna 1983 brittiläisen BOC Ltd:n hitsausliiketoiminnan ja vuonna 1985 Philipsin hitsausyhtiö PWI:n. Esab ja niin ikään ruotsalainen Aga perustivat vuonna 1987 yhteisyrityksen nimeltä Gas Control Equipment (GCE), joka oli välillä muussa omistuksessa mutta nyt taas osa Esabia. Vuoden 1989 suurfuusiossa Esabiin sulautuivat Alloy Rods Corporation, L-TEC Welding and Cutting Systems ja All-State Welding Products, mikä viisinkertaisti yhtiön markkinaosuuden Yhdysvalloissa.
Vuonna 1994 Esab myytiin brittiläiselle Charter Internationalille, jonka yhdysvaltalainen Colfax osti vuonna 2012. Colfax eriytti Esabin vuonna 2021 omaksi yhdysvaltalaiseksi pörssiyhtiöksi (ESAB Corporation) keskittyäkseen itse lääketieteelliseen tekniikkaan uudella nimellään Enovis.
Esabin nykyisiä tuotemerkkejä ovat Alcotec, AMI, Arcair, Cigweld, Conarco, Condor, Ewac, Exaton, Firepower, Gasarc, GCE, InduSuite, Losarc, Octopuz, Soldexa, Stoody, TBi Industries, Thermal Dynamics, Turbotorch, Tweco, Victor ja Westarco.
Esab Suomessa
Suomessa toimivan tytäryhtiön Oy Esabin liikevaihto vuonna 2021 oli 34,4 miljoonaa euroa. Esabilla oli vuoteen 2009 asti hitsauslankaa valmistanut, aiemmin Ovakon ja Rautaruukin omistama tehdas Dragsfjärdin Taalintehtaalla.
Heituinlahden koulu
Heituinlahden koulu on Savitaipaleen kunnan viimeinen toiminnassa oleva kyläkoulu. Heituinlahdessa sijaitseva peruskoulun alakoulu on perustettu kansakouluksi vuonna 1909, ja vuonna 2009 sen satavuotisjuhlan kunniaksi julkaistiin historiikki ”Kirjat taulut laukuissaan...” : Heituinlahden koulu 1909–2009.”
Heituinlahden koulussa on kolme yhdysluokkaa ja kolme opettajaa.
Posthuset
Posthuset (vuoteen 2003 Postgirobygget) on Oslossa sijaitseva pilvenpiirtäjä ja kaupungin kolmanneksi korkein rakennus Tryvannstårnetin ja Oslo Plaza -hotellin jälkeen. Se on myös Norjan korkein toimistorakennus ja siinä sijaitsee muun muassa Norjan postin pääkonttori. Posthuset, tuolloiselta nimeltään Postgirobygget, valmistui vuonna 1976 ja oli alun perin 19-kerroksinen, mutta sitä korotettiin vuonna 2003.
Fingo
Suomalaiset kehitysjärjestöt - Finnish Development NGOs Fingo ry on suomalaisten kehitysjärjestöjen kattojärjestö, joka syntyi kesäkuussa 2018, kun kattojärjestöt Kepa ja Kehys yhdistyivät. Järjestöjen yhdistymisellä pyrittiin takaamaan, että Fingo on aikaisempaa vahvempi vaikuttaja, järjestöjen palvelujen tarjoaja ja yhteistyökumppani yli sektorirajojen.
Fingo on noin 270 kansalaisjärjestön kattojärjestö ja globaalin kehityksen asiantuntijajärjestö. Fingon jäsenjärjestöt toimivat kehitysyhteistyön, kestävän kehityksen tai globaalikasvatuksen parissa. Fingon jäseniä ovat esimerkiksi Suomen Lähetysseura, Suomen World Vision, Partiolaiset, Suomen Luonnonsuojeluliitto, Ammattiliitto Pro ja Suomi-Namibia-seura.